ბელენის ციხესიმაგრე
ბელენის ციხესიმაგრე (პორტ. Torre de Belém) — ციხესიმაგრე ლისაბონში, მდინარე ტეჟუს კუნძულზე. აგებულია 1515–1521 წწ. ვასკო და გამას მიერ ინდოეთის აღმოჩენის პატივსაცემად. ოთხსართულიანი შენობა 35 მეტრის სიმაღლისაა, აგებულია რენესანსის ეროვნული ვარიანტის მანუელინოს სტილში. 1983 წლიდან ციხესიმაგრე შეტანილია იუნესკოს მსოფლიო მემკვიდრეობის ძეგლების სიაში.